Вицекралство Рио де ла Плата () е историческо испанско вицекралство в Южна Америка, образувано върху части от териториите на съвременните държави Аржентина, Уругвай, Боливия и Парагвай. Създадено през 1776 г. чрез отделяне от Вицекралство Перу. През май 1810 г., в резултат на Майската революция, последният назначен вицекрал в Буенос Айрес – Балтасар Идалго де Киснерес, е отстранен от власт. През 1814 г. след превземането на Монтевидео, вицекралството престава да съществува. Столици – Буенос Айрес (1776 – 1810) и Монтевидео (1810 – 1814).